Freddy Kalas - «Feel da Rush»
Vi må seriøst snakke om denne gebrokne karibiske aksenten. 
At Freddy Kalas prøver å høres ut som en engelskmælende versjon av Banana Airlines, er den virkelig plagsomme biten i årets A4-formaterte russebil- og afterskilåt. 
Den er like original som alt annet Broiler-systemet peiser ut, med samme begersvingende stekeoppskrift som for lengst har blitt det nye dansebandet. 
Riktignok er teksten pakket inn i mer familievennlige vendinger: 
«Every day, every night, I’m on fire. 
Take me higher», ber Freddy. 
Terning 2 er mer enn høyt nok. 
